Πέτρος Μάνταλος

Ο Πέτρος Μάνταλος (Υφαντές Ροδόπης, 31 Αυγούστου 1991) είναι Έλληνας διεθνής ποδοσφαιριστής, ο οποίος αγωνίζεται ως επιθετικός μέσος για την ΑΕΚ και την εθνική Ελλάδας.

 Σταδιοδρομία 
Ξάνθη
Ο Πέτρος Μάνταλος ξεκίνησε από τις ακαδημίες της Ξάνθης και σύντομα εξελίχθηκε σε βασικό στέλεχος στις μικτές της ΕΠΣ Ξάνθης, οδηγώντας την ομάδα των Νέων στον πανελλήνιο τίτλο στις 26 Απριλίου 2009 σκοράροντας δύο γκολ στον τελικό.  Προωθήθηκε στην ανδρική ομάδα του ΑΟ Ξάνθης το καλοκαίρι του 2009. Την περίοδο 2011-12 καθιερώθηκε στο βασικό σχήμα του συλλόγου, ενώ την επόμενη έγινε βασικός, μετρώντας 28 συμμετοχές στο πρωτάθλημα, σε σύνολο 30 αγώνων.

AEK
Στις 23 Ιουλίου 2014, ανακοινώθηκε πως η ομάδα του και ο ίδιος ήρθαν σε συμφωνία με την AEK η οποία προέβλεπε πως την περίοδο 2013-14 θα παραμείνει στην Ξάνθη. Από το καλοκαίρι του 2014 ανήκει στο δυναμικό της AEK. Στις 19 Οκτωβρίου 2014 ο Μάνταλος συνδύασε το ντεμπούτο του με γκολ σε μία νίκη της AEK εναντίον του Απόλλωνα Σμύρνης. Στις 17 Μαΐου 2016, βοήθησε την ομάδα του να επιστρέψει στους τίτλους, κατακτώντας ο ίδιος τον πρώτο τίτλο της καριέρας του, σκοράροντας στη νίκη της επί του Ολυμπιακού με 1-2, για τον τελικό του Κυπέλλου Ελλάδας (2015-16), στον οποίο αναδείχθηκε ο κορυφαίος της αναμέτρησης.

Παρά το γεγονός ότι μέσα σε λιγότερο από τρία χρόνια (Μάρτιος 2015 και Οκτώβριος 2017) υπέστη δύο σοβαρούς τραυματισμούς στα γόνατα, ο Πέτρος Μάνταλος δεν έπαψε να έχει ηγετικό ρόλο στην ΑΕΚ και με μόνιμη θέση στην Εθνική. Μετά τον τραυματισμό του στις 29/10/2017 στη Νέα Σμύρνη επέστρεψε μπαίνοντας ως αλλαγή στο 2-0 με τον Λεβαδειακό στις 22/4/2018, συνδυάζοντας την επιστροφή του με τη μαθηματική κατάκτηση του τίτλου από την ΑΕΚ. Στις 14 Ιουνίου 2021, ανανέωσε το συμβόλαιό του με την ΑΕΚ έως το καλοκαίρι του 2024.Στις 28 Σεπτεμβρίου 2025 σημείωσε την 400η εμφάνιση του με την φανέλα της Α.Ε.Κ. και έγινε ο 3ος ποδοσφαιριστής που τα καταφέρνει μετά τον Μίμη Παπαϊωάννου και τον Στέλιο Μανωλά. 

Εθνική ομάδα
Ο Μάνταλος υπήρξε διεθνής με τις μικρές εθνικές ομάδες των Νέωνagorapress.gr την περίοδο 2009-10 και των Ελπίδων μέχρι το 2012.

Τον Αύγουστο του 2014, ο τότε ομοσπονδιακός τεχνικός Κλαούντιο Ρανιέρι τον κάλεσε για πρώτη φορά στην εθνική Ανδρών εν όψει των αναμετρήσεων για τα προκριματικά του Euro 2016Ο Μάνταλος στην Εθνική, www.sport-fm.gr και στις 7 Σεπτεμβρίου 2014 πραγματοποίησε το ντεμπούτο του στον εντός έδρας αγώνα εναντίον της Ρουμανίας, στον οποίο ξεκίνησε ως βασικός.

Στις 7 Ιουνίου του 2016 σημείωσε το πρώτο του γκολ με την φανέλα της Εθνικής Ελλάδος στην εκτός έδρας φιλική αναμέτρηση με την Αυστραλία που διεξήχθη στην Μελβούρνη και έληξε 1-2.

 Τίτλοι - Διακρίσεις 

 Συλλογικές 
ΑΕΚ

 Πρωταθλήματα Ελλάδας: 2017–18, 2022-23
 Κύπελλα Ελλάδας: 2015–16, 2022-23
 Φούτμπολ Λιγκ: 2014-15 (Νότιος Όμιλος)

 Ατομικές 

 Super League Έλληνας Ποδοσφαιριστής της Χρονιάς: 2016-17
 Super League Ομάδα της Χρονιάς: 2016-17

 Προσωπική ζωή 
Τον Σεπτέμβριο του 2024 απέκτησε το πρώτο του παιδί.

 Παραπομπές 

 Εξωτερικοί σύνδεσμοι 

 Η σταδιοδρομία του Πέτρου Μάνταλου στο soccerway.com
 Το προφίλ του Πέτρου Μάνταλου στο www.transfermarkt.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Φούτμπολ Λιγκ (Ελλάδα)